Die op-en-wakker wynplase in die Durbanville Wynvallei berei hul voor vir ’n rekord-feesseisoen, met hul verskeidenheid somerwyne – veral Sauvignon Blanc - as die groot trekpleister. Geoordeel aan die groot suksesse wat die toeganklike klein wynroete met ’n uitsig op Tafelbaai,vanjaar op hul kerfstok het, gaan die wynmakers die vakansieseisoen tegemoed met ’n kerskous vol toekennings vir hul wyne. Die talentvolle wynmakers het ook die kuns van wynlandgasvryheid bemeester,...